**Zavod RS za varstvo narave**, Tobačna ulica 5, 1000 Ljubljana (v nadaljevanju: ZRSVN),

**PRJ Halo, podeželsko razvojno jedro**, Cirkulane 56, 2282 Cirkulane (v nadaljevanju: PRJ Halo) in Kmetijsko gozdarska zbornica Slovenije **Kmetijsko gozdarski zavod Ptuj** (v nadaljevanju: KGZ Ptuj), Ormoška cesta 28, 2250 Ptuj,

na podlagi

Projekta Ohranjanje in upravljanje suhih travišč v Vzhodni Sloveniji / LIFE Conservation and management of dry grasslands in Eastern Slovenia (LIFE TO GRASSLANDS – LIFE14 NAT/SI/000005) in Grant Agreement LIFE14 NAT/SI/000005 (pogodba), ki je bila podpisana 23. 10. 2015,

objavljajo

**JAVNI POZIV ZA VKLJUČITEV**

**V PROJEKT LIFE TO GRASSLANDS (LIFE14 NAT/SI/000005)**

1. **OSNOVNI PODATKI O JAVNEM POZIVU:**

|  |  |
| --- | --- |
| **Namen javnega poziva** | Namen javnega poziva je pridobivanje upravičencev za vključevanje v aktivnosti projekta LIFE TO GRASSLANDS, ki bodo pripomogle k izboljšanju stanja travišč ali ohranjanju njihovega ugodnega stanja in zagotavljanju dolgoročnega ohranjanja suhih travišč na projektnem podobmočju Haloze |
| **Objava in rok za vložitev vlog** | Javni poziv je objavljen na internetni strani [www.travisca.haloze.org](http://www.travisca.haloze.org) dne **18. 4. 2017** in bo odprt do porabe sredstev (zaključek javnega poziva bo objavljen na internetni strani). |
| **Obdobje upravičenosti stroškov** | Do 31. 12. 2019. |
| **Dodatne informacije o javnem** **pozivu** | Po elektronski pošti: [life.travisca@haloze.org](mailto:life.travisca@haloze.org)  Po telefonu: 02 795 32 00, vsak delovnik med 8.00 in 16.00. |

1. **PREDMET VKLJUČITVE V PROJEKT LIFE TO GRASSLANDS**

Vlagatelji lahko oddajo vloge za vključitev v aktivnosti projekta za naslednje sklope:

1. **sklop A** – oprema za skupno uporabo (gorska kosilnica, kosilnica z nitko, prikolica za prevoz živali);
2. **sklop B** – posamezna uporaba opreme/storitve (pašna oprema za drobnico, pašna oprema za govedo/osle, odstranjevanje zarasti, sadike visokodebelnega sadnega drevja s pripadajočo individualno zaščitno opremo ter pomladitvena rez dreves visokodebelnih travniških sadovnjakov);
3. **sklop C** – storitve (nakup in najem zemljišč).
4. **POMEN IZRAZOV**

Izrazi, uporabljeni v tem dogovoru, pomenijo:

1. »vlagatelj« je fizična ali pravna oseba oziroma skupina oseb, ki se želi vključiti v projekt LIFE TO GRASSLANDS in odda vlogo na javni poziv;
2. »upravičenec« je vlagatelj, katerega vloga je potrjena s strani ocenjevalne komisije. Upravičenec se s podpisom Sporazuma o vključitvi v aktivnosti projekta LIFE TO GRASSLANDS (v nadaljevanju: Sporazum) zaveže, da bo za določeno obdobje upravljal z zemljišči, v skladu s cilji projekta LIFE TO GRASSLANDS (izboljšanje stanja in dolgoročno ohranjanje suhih travišč in nanje vezanih rastlinskih in živalskih vrst) ter bo pri upravljanju z zemljišči upošteval Naravovarstvena izhodišča (Priloga 5) in bo spremljal stanje indikatorskih vrst navedenih v Prilogi 6;
3. ime »LIFE TO GRASSLANDS« pomeni akronim projekta *Ohranjanje in upravljanje suhih travišč v Vzhodni Sloveniji / LIFE Conservation and management of dry grasslands in Eastern Slovenia (LIFE 14 /NAT/SI/000005).*
4. **RAZPISNO PODROČJE IN POSEBNE DOLOČBE ZA POSAMEZNI SKLOP**

Vključevanje v projekt LIFE TO GRASSLANDS (LIFE 14 NAT/SI/000005) se deli na tri sklope:

1. **Sklop A**

Vlagatelj se lahko prijavi z vlogo na sklop A, če je/so:

* kmetijsko gospodarstvo ali skupina kmetijskih gospodarstev (skladno s 3. členom Zakona o kmetijstvu[[1]](#footnote-1));
* stanovsko združenje (društvo, zadruga), ki združuje kmetijska gospodarstva, oziroma se ukvarja s kmetijsko dejavnostjo in bo prejela opremo za skupno uporabo ter se na podlagi tega zaveže, da bo upravljala z določeno površino zemljišč skladno s cilji projekta ali
* občine in javni zavodi.

1. **Sklop B**

Vlagatelj se lahko prijavi z vlogo na sklop B, če je/so:

* kmetijsko gospodarstvo ali skupina kmetijskih gospodarstev (skladno s 3. členom Zakona o kmetijstvu1);
* stanovsko združenje (društvo, zadruga), ki združuje kmetijska gospodarstva, oziroma se ukvarja s kmetijsko dejavnostjo in bo prejela opremo za skupno uporabo ter se na podlagi tega zaveže, da bo upravljala z določeno površino zemljišč skladno s cilji projekta ali
* občine in javni zavodi.

1. **Sklop C**

V sklop C se lahko prijavijo vlagatelji:

* ki imajo v lasti kmetijsko zemljišče in ga želijo prodati ali dati v najem;
* ki imajo v najemu kmetijsko zemljišče in ga želijo dati v podnajem ali
* ki bi želeli vzeti v najem kmetijsko zemljišče.

1. **SPLOŠNA PRAVILA**

5.1 Splošne določbe za posamezni sklop

Vlagatelj (in člani), kadar je vlagatelj skupina) mora za vključitev v aktivnosti projekta izpolnjevati sledeče pogoje:

* oprema se lahko uporablja, storitve pa izvajajo na površinah/parcelah na območju Haloz, ki ležijo znotraj meje območij Natura 2000:
* Natura 2000 (POO SI3000117) Haloze – vinorodne,
* Natura 2000 (POO SI3000118) Boč – Haloze – Donačka gora
* in so bile v času kartiranja habitatnih tipov na omenjenih območjih Natura 2000 v letu 2016 in/ali v letu 2005 evidentirane kot ciljni habitatni tip polnaravna suha travišča in grmiščne faze na karbonatnih tleh (\*pomembna rastišča kukavičevk; HT 6210\*);
* ali pa gre za površine potencialnega pojavljanja ciljnega habitatnega tipa (karta potencialne cone pojavljanja ciljnega HT 6210\* Haloze).

5.2 Oblika vključitve v projekt

Upravičenec podpiše Sporazum, na podlagi katerega se zaveže, da bo upošteval Naravovarstvena izhodišča (Priloga 5) in spremljal stanje indikatorskih vrst navedenih v Prilogi 6.

5.3 Časovni okvir izvedbe

Upravičenec, s katerim se sklene Sporazum, mora pričeti z uporabo opreme oziroma upravljanjem z zemljišči v roku **12 mesecev** po podpisu Sporazuma, najkasnejedo **31. 12. 2019**.

5.4 Posebnosti in pogoji

Posebni pogoji:

* Za pridobitev kosilnice z nitko v uporabo je pogoj: **vključitev v projekt LIFE TO GRASSLANDS vsaj 2 ha ali več površin ekstenzivnega sadovnjaka in /ali pašnika.**
* Za pridobitev gorske kosilnice v uporabo je pogoj: **upravičenci morajo skupaj zagotoviti košnjo na vsaj 20 ha ali več površin travnikov in/ali ekstenzivnih sadovnjakov ipd.**
* Za pridobitev pašne opreme za drobnico, pašne opreme za govedo/osle, odstranjevanje zarasti, za pridobitev sadik visokodebelnega sadnega drevja s pripadajočo individualno zaščitno opremo ter pomladitveno rez dreves visokodebelnih travniških sadovnjakov je pogoj: **vključitev v projekt LIFE TO GRASSLANDS vsaj 0,3 ha ali več površin ekstenzivnega sadovnjaka in /ali pašnika.**
* (izjema, če se prijavi skupina kmetov) v okviru izvajanja sklopa A - oprema za skupno uporabo, je potrebno imeti v skupini, ki bo posedovala skupno opremo, določena pravila, iz katerih je jasno razvidno, kdo in na kakšen način bo upravljal z opremo in na kakšen način se bo skupna uporaba opreme urejala - upravljavski načrt.

5.5 Obveznosti upravičenca

Po vključitvi v projekt s podpisom Sporazuma mora upravičenec izpolnjevati naslednje obveznosti:

* z zemljišči bo upravljal tako, da bo sledil vzpostavitvi ugodnega stanja in zagotavljanju dolgoročnega ohranjanja suhih travišč ter nanje vezanih rastlinskih in živalskih vrst, da bo upošteval Naravovarstvena izhodišča za upravljanje suhih travišč na projektnih podobmočjih projekta LIFE TO GRASSLANDS (Priloga 5) ter upošteval Seznam indikatorskih vrst, s katerimi spremlja stanje ohranjanja in izboljšanja travišč (Priloga 6). Oba dokumenta sta objavljena na spletni strani [www.travisca.haloze.org](http://www.travisca.haloze.org)

Upravičenec mora upoštevati, da z istimi kmetijskimi zemljišči ni vključen v izvajanje katerega drugega projekta / ukrepa za isti namen, v okviru katerega je upravičen do javnih sredstev in ta ne bodo predmet financiranja pri drugih projektih / ukrepih (v smislu prispevka v naravi), za kar vlagatelj jamči s podpisom Izjave vlagatelja (Priloga 3).

Upravičenca – lastnika kmetijskih površin oz. najemnika (posestnika), ki se priključi razpisanim aktivnostim projekta LIFE TO GRASSLANDS in podpiše Sporazum, podpis Sporazuma ga ne odvezuje od upoštevanja zahtev navzkrižne skladnosti in zahtev operacij Kmetijsko-okoljskih in podnebnih plačil (KOPOP; PRP 2015 2020).

1. **SANKCIJE ZARADI NEIZPOLNJEVANJA OBVEZNOSTI**

V primeru, da upravičenec ne začne z izvedbo v podpisanem Sporazumu dogovorjenih aktivnosti v roku 12 mesecev po odobritvi vključitve v projekt, mora vrniti že prejeto opremo. Upravičenca pa se izključi iz projekta.

V kolikor se na podlagi kontrol na terenu samem ugotovi, da upravičenec z vključenimi zemljišči ne ravna skladno oz. ne upošteva Naravovarstvena izhodišča za upravljanje suhih travišč na projektnih podobmočjih projekta LIFE TO GRASSLANDS (Priloga 5) ali se je ohranitveno stanje zemljišč občutno poslabšalo glede na začetno stanje, ki se preverja s Seznamom indikatorski vrst (Priloga 6), (dokumenta sta objavljena na spletni strani [life.travisca@haloze.org](mailto:life.travisca@haloze.org)), bo kmet moral v predvidenem časovnem obdobju vrniti pridobljeno opremo in poravnati stroške storitev, ki so bile na zemljiščih izvedene.

V primeru, da partner projekta ugotovi, da upravičenec ni izpolnil obveznosti zaradi višje sile, upravičenec ni dolžan vrniti opreme in povrniti stroškov za izvedene storitve.

1. **MERILA**

Vloge vlagateljev bo pregledovala ocenjevalna komisija in sicer v obliki ocenjevanja po dveh merilih – splošna merila in specifična merila (specifična merila so nadalje razdeljena na dva dela, merila za sklop A in B ter merila za sklop C).

SPLOŠNA MERILA

| **Splošna merila** | **DA/NE** |
| --- | --- |
| Prijava je v celoti izpolnjena na predpisanem obrazcu, dostopnem na spletni strani [www.travisca.haloze.org](http://www.travisca.haloze.org) |  |
| Prijavi so priložene vse v javnem pozivu zahtevane izjave in priloge. |  |
| Prijava je prispela pravočasno in je pravilno označena ter zaprta. |  |
| Vlagatelj izpolnjuje pogoje za upravičenca v projektu. |  |
| Upravičenec bo aktivnosti izvajal na območju Natura 2000:  -Natura 2000 (POO SI3000117) Haloze - vinorodne,  -Natura 2000 (POO SI3000118) Boč - Haloze - Donačka gora. |  |
| Površine, s katerimi se upravičenec prijavlja na poziv, so bile v kartiranju habitatnih tipov (2005 ali 2016) evidentirane kot ciljni habitatni tip polnaravna suha travišča in grmiščne faze na karbonatnih tleh (\*pomembna rastišča kukavičevk) (HT 6210\*) ali gre za površine potencialnega pojavljanja ciljnega habitatnega tipa (karta potencialne cone pojavljanja ciljnega HT 6210\* Haloze). |  |
| Predlagane aktivnosti prispevajo k ciljem projekta LIFE TO GRASSLANDS  (izboljšanje stanja in dolgoročno ohranjanje suhih travišč in nanje vezanih rastlinskih in živalskih vrst). |  |
| Aktivnosti, predlagane za vključitev v projekt, se še niso pričele izvajati. |  |
| Upravičeni stroški predlaganih aktivnosti se ne financirajo iz drugih virov (prepoved dvojnega financiranja). |  |
| Upravičenec ima za izvedbo aktivnosti pridobljena vsa s pozivom zahtevana soglasja (kjer je to potrebno). |  |

SPECIFIČNA MERILA za sklop A in B

| **Specifična merila** | **Obrazložitev** | **Št. točk** | **Max. točke** |
| --- | --- | --- | --- |
| 1. Velikost vključenih površin v projekt | V projekt je vključenih nad 5 ha površin. | 10 | 10 |
| V projekt je vključenih 1,01‑5 ha površin. | 7 |
| V projekt je vključenih 0,3‑1 ha površin. | 5 |
| 1. Število dreves | Število dreves za obrezovanje/sajenje je več kot 20. | 10 | 10 |
| Število dreves za obrezovanje/sajenje je enako ali manj kot 20. | 5 |
| Ni predvidenih dreves za obrezovanje/sajenje. | 1 |
| 1. Strnjenost površin, vključenih v projekt | Površine, s katerimi se vlagatelj vključuje v projekt, so strnjene. | 10 | 10 |
| Površine, s katerimi se vlagatelj vključuje v projekt, so delno strnjene. | 7 |
| Površine, s katerimi se vlagatelj vključuje v projekt, so razpršene. | 5 |
| 1. Dodana vrednost | Vlagatelj je zavarovan kot kmet/zaposlen na kmetiji in razvija nove produkte. | 30 | 30 |
| Na kmetiji ni zaposlenih, vendar prodajajo viške svojih pridelkov/proizvodov. | 25 |
| Kmetija je samooskrbna. | 15 |
| Na kmetiji se ne ukvarjajo s pridelavo, ampak zgolj čistijo svoje površine. | 5 |
| 1. Inovativnost – povezovanje z drugimi kmetijami | Vlagatelj že ima vzpostavljene produkte na kmetiji in se povezuje z drugimi kmetijami. | 10 | 10 |
| Vlagatelj še nima vzpostavljenih produktov na kmetiji in se bo v okviru projekta povezoval z drugimi kmetijami. | 5 |
| Vlagatelj se ne namerava povezovati z drugimi kmetijami. | 2 |
| 1. Vključenost v ukrepe KOPOP in/ali EK (ekološko kmetovanje) | Kmetija je že vključena v ukrepe KOPOP in/ali EK. | 10 | 10 |
| Kmetija je v postopku preusmeritve v ukrepe KOPOP in/ali EK. | 5 |
| Kmetija ni vključena v ukrepe KOPOP in/ali EK. | 3 |
| 1. Stanje ohranjenosti ciljnega habitatnega tipa | Vsaj 50 % vključenih površin ciljnega habitatnega tipa je v ugodnem stanju ohranjenosti. | 10 | 10 |
| Vsaj del vključenih površin je ciljni habitatni tip (v ugodnem ali neugodnem stanju). | 5 |
| Vključene površine trenutno niso ciljni habitatni tip (vzpostavitev ciljnega habitatnega tipa). | 1 |
| 1. Način upravljanja z zemljišči | Vključitev površin bistveno pripomore k doseganjem ciljev projekta. | 10 | 10 |
| Vključitev površin srednje pripomore k doseganjem ciljev projekta. | 7 |
| Vključitev površin delno pripomore k doseganjem ciljev projekta. | 3 |
| SKUPAJ |  |  | 100 |

Prag za vključitev upravičenca v sklop A in B je 30 točk.

SPECIFIČNA MERILA za sklop C

| **Specifična merila** | **Obrazložitev** | **Št. točk** | **Max. točke** |
| --- | --- | --- | --- |
| 1. Velikost površin | V projekt je vključenih nad 5 ha površin. | 20 | 20 |
| Velikost površin je 1,01‑5 ha. | 10 |
| Velikost površin je 0,3‑1 ha. | 5 |
| 1. Strnjenost površin, vključenih v projekt | Površine, s katerimi se vlagatelj vključuje v projekt, so strnjene. | 10 | 10 |
| Površine, s katerimi se vlagatelj vključuje v projekt, so delno strnjene. | 7 |
| Površine, s katerimi se vlagatelj vključuje v projekt, so razpršene. | 5 |
| 1. Stanje ohranjenosti ciljnega habitatnega tipa | Vsaj 50 % vključenih površin ciljnega habitatnega tipa je v ugodnem stanju ohranjenosti. | 30 | 30 |
| Vsaj del vključenih površin je ciljni habitatni tip (v ugodnem ali neugodnem stanju). | 10 |
| Vključene površine trenutno niso ciljni habitatni tip (vzpostavitev ciljnega habitatnega tipa). | 1 |
| 1. Način upravljanja z zemljišči | Vključitev površin bistveno pripomore k doseganjem ciljev projekta. | 30 | 30 |
| Vključitev površin srednje pripomore k doseganjem ciljev projekta. | 20 |
| Vključitev površin delno pripomore k doseganjem ciljev projekta. | 10 |
| SKUPAJ |  |  | 100 |

Prag za vključitev upravičenca v sklop C je 70 točk.

1. **ROKI IN NAČIN PRIJAVE**

Vlagatelji lahko oddajo vlogo v času, od objave javnega poziva. Javni poziv bo objavljen do porabe sredstev. Vlogo na javni poziv je potrebno poslati **priporočeno po pošti** na naslov PRJ Halo, Cirkulane 56, 2282 Cirkulane ali **osebno dostaviti** med ponedeljkom in petkom med 8.00 in 16.00 uro. Sestavni deli vloge morajo biti speti ali vloženi v mapo po vrstnem redu. Na ovojnici vloge mora biti razvidno:

* naslov vlagatelja,
* datum oddaje vloge, ki ga označi pošta (če se pošilja po pošti) ali tajništvo PRJ Halo (če se dostavi osebno),
* oznaka, ki se glasi: »**Ne odpiraj – vloga za vključitev v projekt LIFE TO GRASSLANDS«.** Na ovojnici je lahko namesto tega oprema kuverte, ki je del razpisne dokumentacije (Priloga 7).

1. **OBRAVNAVA IN POSTOPEK VKLJUČITVE V PROJEKT**

Ocenjevanje vseh pravočasnih in administrativno popolnih vlog izvede ocenjevalna komisija. Pri splošnih merilih se ocenjuje vlogo z DA ali NE. Vloge, ki so bile pri vseh splošnih merilih ocenjene z DA, gredo v nadaljnji postopek ocenjevanja pri ocenjevalni komisiji, in sicer še glede na specifična merila po sklopih.

Ocenjevalna komisija ocenjuje vlogo po posameznih specifičnih merilih. Pri posameznem specifičnem merilu je možno dati različno število točk, pri tem pa je pri posameznem specifičnem merilu določeno najvišje število točk.

Po končanem postopku ocenjevanja ocenjevalna komisija pregleda ali je vloga prejela dovolj točk pri ocenjevanju in ali je na razpolago še dovolj sredstev in nato ocenjevalna komisija potrdi vlogo.

Vlagatelja se obvesti o vključitvi v projekt oziroma izključitvi iz nadaljnjih postopkov.

Po preteku pritožbenega roka se z vlagateljem, ki je dosegel zadostno število točk vsaj pri enem izmed sklopov, podpiše Sporazum.

1. **RAZPISNA DOKUMENTACIJA IN DODATNE INFORMACIJE**

Razpisna dokumentacija javnega poziva k vključitvi v aktivnosti projekta vsebuje:

* PRILOGA 1 – Prijavni obrazec vlagatelja za vključitev v aktivnosti projekta LIFE TO GRASSLANDS,
* PRILOGA 2 – Obrazec s podatki o kmetijskem gospodarstvu za Javni poziv za vključitev v projekt LIFE TO GRASSLANDS,
* PRILOGA 3 – Izjava vlagatelja za Javni poziv za vključitev v projekt LIFE TO GRASSLANDS,
* PRILOGA 4 – Izjava lastnika zemljišča za Javni poziv za vključitev v projekt LIFE TO GRASSLANDS,
* PRILOGA 5 – Naravovarstvena izhodišča za upravljanje suhih travišč na podobmočjih projekta LIFE TO GRASSLANDS,
* Priloga 6 – Seznam indikatorskih vrst za upravičenca, vključenega v projekt LIFE TO GRASSLANDS,
* PRILOGA 7 – Opremo ovojnice za vlogo.

**Vlagatelj ob oddaji vloge priloži sledeče priloge, ki so izpolnjene:**

* PRILOGA 1 – Prijavni obrazec vlagatelja za vključitev v aktivnosti projekta LIFE TO GRASSLANDS z dokumenti:
  + Izris parcel (mapna kopija oz. katastrski načrt) in označene vključene parcele,
  + Izpis iz zemljiške knjige,
  + Načrt upravljanja z opremo – v primeru ko se prijavlja skupina vlagateljev (ki bo vseboval določitev upravljavca opreme, uporabnike opreme in kdo bo nosil stroške vzdrževanja in v kakšen razmerju. Upravljavski načrt morajo podpisati vključeni člani).
* PRILOGA 2 – Obrazec s podatki o kmetijskem gospodarstvu za Javni poziv za vključitev v projekt LIFE TO GRASSLANDS,
* PRILOGA 3 – Izjava vlagatelja za Javni poziv za vključitev v projekt LIFE TO GRASSLANDS,
* PRILOGA 4 – Izjava lastnika zemljišča za Javni poziv za vključitev v projekt LIFE TO GRASSLANDS.

Razpisna dokumentacija s prilogami je dostopna na spletni strani [www.travisca.haloze.org](http://www.travisca.haloze.org).

Dodatne informacije o javnem pozivu dobite pri partnerju projekta LIFE TO GRASSLANDS PRJ Halo na telefonski številki 02 795 32 00 med ponedeljkom in petkom med 8.00 in 16.00 in po elektronski pošti [life.travisca@haloze.org](mailto:life.travisca@haloze.org) ali osebno po predhodnem dogovoru.

Kontaktna oseba je **Jernej Golc**.

1. Zakon o kmetijstvu v 3. členu (Uradni list RS, št. 45/2008, 57/2012, 90/2012 - ZdZPVHVVR, 26/2014, 32/2015; v nadaljevanju: ZKme-1) določa, da je kmetijsko gospodarstvo organizacijsko in poslovno zaokrožena gospodarska celota, ki obsega eno ali več proizvodnih enot, se ukvarja s kmetijsko ali kmetijsko in gozdarsko dejavnostjo, ima enotno vodstvo, naslov ali sedež, ime ali firmo in je organizirano kot:

   pravna oseba,

   samostojna podjetnica posameznica ali samostojni podjetnik posameznik (v nadaljnjem besedilu: samostojni podjetnik posameznik),

   kmetija, ki ni pravna oseba ali samostojni podjetnik posameznik, pri čemer se za kmetijo šteje tudi čebelarka ali čebelar, ki ni samostojni podjetnik posameznik,

   kmetijsko gospodarstvo – skupni pašnik,

   kmetijsko gospodarstvo – planina. [↑](#footnote-ref-1)